**Шыңғыс Досымбаев: ақылы тұрақ - елорданың ажырамас бөлігі**

**«Парковочное пространство Астаны» компаниясының директоры 2023 жылғы жұмыстың Басты қорытындыларымен бөлісті.**

*"Жалпы 2023 жыл Астананың тұрақ инфрақұрылымы саласында ерекше тиімді болды. Ақылы автотұрақтар ұйымдастырылған үйлердің тұрғындары үшін резиденттік абонементті ресімдеу кезінде тұрақты тегін пайдалану мүмкіндігі іске асырылды. Пайдаланушыларға ыңғайлылығын арттыру үшін Kaspi.kz мобильді қосымшасына автоматты хабарламалар енгізілді. Қосымша төлем жасау кезінде геолокация бойынша ең жақын тұрақ нөмірін автоматты түрде анықтайды. Әлеуметтік нысандардың жанындағы ақылы автотұрақтар жойылды. Бұл өзгерістер назардан тыс қалмағанын және елорда тұрғындары тарапынан оң баға алғанын атап өту маңызды.», — деп «Парковочное пространство Астаны» ЖШС директоры Шыңғыс Досыбаев атап өтті.*

Жыл басынан бері 2.2 миллионнан астам автокөлік иелері тұрақ жүйесінің қызметтерін пайдаланды. Ақылы автотұрақтар қалалық кеңістікті ұтымды пайдалануға ықпал етеді. Елорда жүргізушілерінің тұрақ орындарын пайдалануға деген жауапкершіліктері арта түсті. Ақылы автотұрақтар енгізілген сәттен бастап ақылы тұрақ аймақтарындағы бұзушылықтар саны 30% - ға төмендеді, ал көлік орындарының айналымы 5 есе өсті.

«Парковочное пространство Астаны» компаниясы алғашқылардың бірі болып, жүргізушілерге ыңғайлы болу үшін ақылы автотұрақтарда көк жол таңбасын енгізді. Азаматтар мен резиденттердің жеңілдетілген санаттары astanapark.kz. сайты арқылы онлайн өтініш бере алады, бұл процессті одан да ыңғайлы және тиімді ете түсті.

Естеріңізге сала кетейік, алғашқы ақылы автотұрақтар Нұржол бульварында 2018 жылдың қаңтарында іске қосылған болатын. Ақылы тұрақ орындары Астана қаласының меншігінде. Көлік құралдарын тоқтату немесе тұраққа қою ережелерін бұзғаны *үшін айыппұл 3 АЕК құрайды. Демалыс және мереке күндері тұрақ ақылы.*